

**Оқу орталығы туралы**

Қазақстан Республикасы Премьер-Министрiнiң өкiмi 1996 жылғы 25 маусым N 301

      Нарық жағдайында жұмыс iстеуге қажеттi жаңа технологияларды,
менеджменттi, маркетингтi, экономиканы, қаржыны және бухгалтерлiк
есептi ескере отырып мұнай-газ саласында үздiксiз оқыту, кадрлар
даярлау жүйесiн дамытудың мемлекеттiк маңыздылығы себептi;
  
      Қазақстан Республикасы мен Халықаралық Қайта Жаңарту және Даму
Банкi арасындағы Заем беру туралы келiсiмде /Мұнай саласындағы
техникалық көмек жобасы/ және TACIS ЕКА-02/020 жобасына сәйкес,
сондай-ақ Қазақстан Республикасы Премьер-Министрi бiрiншi
орынбасарының 1996 жылғы 31 маусымдағы N 3-26 өкiмiнде көзделген
Мұнай-газ өнеркәсiбiнiң оқу орталығын құрудағы белгiлi бiр қалып
қоюшылықты атап өте отырып;
  
      Қазақстан Республикасының көрсетiлген жобалар бойынша
мiндеттемелерiн уақытымен практикалық жүзеге асыру және олар бойынша
бөлiнген қаражатты тиiмдi игеру мақсатында;
  
      1. Осы жобалар бойынша пайдаланушы /бенефицар/ болып табылатын
Қазақстан Республикасының Мұнай және газ өнеркәсiбi министрлiгi:
  
      а/ Мұнай-газ өнеркәсiбi оқу орталығының жарғысын бекiтсiн;
  
      б/ Мұнай-газ өнеркәсiбiнің оқу орталығын белгiленген тәртiппен
заңды тұлға ретiнде тiркесiн, "Мұнайгаз" және "Қазақгаз" Мемлекеттiк
холдингтiк компанияларына тең құрылтайшылар болу ұсынылсын және
заңмен белгiленген тәртiпте "Мұнай-газ өнеркәсiбiнiң оқу орталығы"
мекемесiнiң жарғылық қорын құрсын.
  
      2. Қазақстан Республикасының Мемлекеттiк мүлiктi басқару

жөнiндегi мемлекеттiк комитетi Мемлекетаралық келiсiмдердi
ұйымдастыру және орындау кезеңiнде /1998 жылға дейiн/ Мұнай-газ
өнеркәсiбiнiң оқу орталығына "Казгипрогаз" ғимаратының" 4-шi қабатын
/пайдалы алаңы 493 шаршы метр/ бөлсiн.
Премьер-Министрдiң
орынбасары

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК